**5. ผลการศึกษา**

**5.1 ข้าว**

ข้าวหอมมะลิ ทดสอบความนิ่งของข้อมูล พบว่า ข้อมูลทุกตัวแปรมีลักษณะนิ่งในระดับ first difference จึงทำการทดสอบหาความสัมพันธ์ดุลยภาพระยะยาว (Cointegration test) ด้วยวิธี Johansen ผลมีความสัมพันธ์ระยะยาว 1 ความสัมพันธ์ ดังนั้น จึงใช้แบบจำลอง VECM ทดสอบความสัมพันธ์เชิงเหตุผลแบบ Granger พบว่า ราคาส่งออกและราคาขายส่งส่งผลต่อราคาเกษตร และราคาส่งออกส่งผลต่อราคาขายส่ง โดยที่ราคาเกษตรกรส่งผลต่อราคาส่งออก นอกจากนี้แบบจำลอง VECM ได้ใส่ตัวแปรภายนอก ด้านนโยบายจำนำข้าว เพื่อดูผลกระทบของนโยบายจำนำข้าวต่อการเปลี่ยนแปลงราคา ผลการศึกษาพบว่า นโยบายจำนำข้าวไม่ได้ส่งผลกระทบต่อการเปลี่ยนแปลงราคาข้าวหอมมะลิอย่างมีนัยยะสำคัญ สาเหตุส่วนหนึ่งอาจมาจากราคาข้าวหอมมะลิมีราคาสูงอยู่แล้วและราคาจำนำของข้าวหอมมะลิมีไม่ได้สูงกว่าราคาตลาดมากนัก

ข้าวเจ้าขาว ทดสอบความนิ่งของข้อมูล พบว่า ข้อมูลทุกตัวแปรมีลักษณะนิ่งระดับ level จึงทำการวิเคราะห์ด้วยแบบจำลอง VAR ผลทดสอบความสัมพันธ์เชิงเหตุผลแบบ Granger พบว่า ราคาส่งออกและราคาขายส่งส่งผลต่อราคาเกษตร ราคาส่งออกและราคาขายส่งผลซึ่งกันและกัน โดยที่ราคาเกษตรกรไม่ส่งผลต่อราคาตลาดอื่น นอกจากนี้แบบจำลอง VAR ได้ใส่ตัวแปรภายนอก ด้านนโยบายจำนำข้าว เพื่อดูผลกระทบของนโยบายจำนำข้าวต่อการเปลี่ยนแปลงราคา ผลการศึกษาพบว่า นโยบายจำนำข้าว ไม่ส่งผลกระทบต่อราคาส่งออก แต่ส่งผลกระทบต่อราคาขายส่งและราคาเกษตรกร เนื่องจากตลาดโลกมีการแข่งขันสูง และ ราคาจำนำมีราคาสูงกว่าตลาดโลก

**6. ข้อเสนอแนะ**

6.1 ข้าว

1) ข้าวหอมมะลิเป็นข้าวคุณภาพสูง รัฐบาลและทุกภาคส่วนควรรักษาคุณภาพตลอดขั้นตอนการผลิตและขั้นตอน สร้างความน่าเชื่อถือด้านคุณภาพของข้าวหอมมะลิให้กับประเทศคู่ค้า

2) นโยบายแทรกแซงราคาในลักษณะนโยบายจำนำข้าว ไม่ส่งผลต่อราคาส่งออกทั้งข้าวหอมมะลิและข้าวเจ้าขาว เนื่องจากการแข่งขันในตลาดโลก แม้ว่าข้าวไทยคุณภาพสูงกว่าคู่แข่งด้วยปัจจัยด้านคุณภาพ แต่ผู้ส่งออกไม่สามารถกำหนดราคาได้มากกว่าประเทศคู่แข่งจนเกินไป การใช้นโยบายลักษณะไม่สามารถทำให้ราคาข้าวสูงขึ้นได้อย่างแท้จริง

3) การศึกษาครั้งต่อไป ควรใช้ปัจจัยที่เกี่ยวข้องอื่นๆ มาใช้ในการวิเคราะห์ร่วมด้วยเพื่อให้สะท้อนการส่งผ่านราคาที่แท้จริง