**การส่งผ่านราคาสินค้าเกษตรที่สำคัญ : ปาล์มน้ำมัน**

ตัวแปรภายใน: ราคา ณ ไร่นา ราคา ณ หน้าโรงสกัด ราคาน้ำมันปาล์มดิบของไทย

ตัวแปรภายนอก: ค่าคงที่ ราคาน้ำมันปาล์มดิบ ตลาดรอตเตอดัม หรือ ราคาน้ำมันปาล์มดิบ ตลาดมาเลเซีย ฤดูกาล

**ผลการศึกษา**

1. ผลการทดสอบ ADF test พบว่า ตัวแปรทุกตัวเป็น I(0) ยกเว้น ราคาน้ำมันปาล์มดิบ ตลาดรอตเตอดัม เป็น I(1)

2. ผลการทดสอบ Granger causality แสดงว่า ราคา ณ ไร่นา และ ราคา ณ หน้าโรงสกัด ส่งผลทางเดียวถึง ราคาน้ำมันปาล์มดิบของไทย และไม่มีตัวแปรตัวใดส่งผลถึงราคาน้ำมันปาล์มดิบ ตลาดรอตเตอดัมและตลาดมาเลเซีย

3. ผลศึกษาแบบจำลอง VAR 2 แบบ มีดังนี้

* VAR แบบที่ 1 กำหนดตัวแปรภายนอก คือ ค่าคงที่ ราคาน้ำมันปาล์มดิบ ตลาดรอตเตอดัม และฤดูกาล พบว่า ราคา ณ ไร่นา ที่ t-1 และการเปลี่ยนแปลงของราคาน้ำมันปาล์มดิบ ตลาดรอตตเตอดัม ส่งผลต่อ ราคา ณ ไร่นา ที่ t อย่างมีนัยสำคัญ , ราคา ณ หน้าโรงสกัด ที่ t-1 และการเปลี่ยนแปลงของราคาน้ำมันปาล์มดิบ ตลาดรอตเตอดัม ส่งผลต่อ ราคา ณ หน้าโรงสกัด ที่ t อย่างมีนัยสำคัญ , ราคา ณ ไร่นา ที่ t-1 และ t-2 ราคา ณ หน้าโรงสกัด ที่ t-2 ราคาน้ำมันปาล์มดิบของไทยที่ t-1 และ การเปลี่ยนแปลงของราคาน้ำมันปาล์มดิบ ตลาดรอตเตอดัม ส่งผลต่อ ราคาน้ำมันปาล์มดิบของไทย ที่ t อย่างมีนัยสำคัญ
* VAR แบบที่ 2 กำหนดตัวแปรภายนอก คือ ค่าคงที่ ราคาน้ำมันปาล์มดิบ ตลาดมาเลเซีย และฤดูกาล พบว่า ราคา ณ ไร่นา ที่ t-1 และราคาน้ำมันปาล์มดิบ ตลาดมาเลเซีย ส่งผลต่อ ราคา ณ ไร่นา ที่ t อย่างมีนัยสำคัญ, ราคา ณ หน้าโรงสกัด ที่ t-1 และราคาน้ำมันปาล์มดิบ ตลาดมาเลเซีย ส่งผลต่อ ราคา ณ หน้าโรงสกัด ที่ t อย่างมีนัยสำคัญ, ราคา ณ ไร่นา ที่ t-1 และ t-2 ราคาน้ำมันปาล์มดิบของไทย ที่ t-1 และ t-4 และราคาน้ำมันปาล์มดิบ ตลาดมาเลเซีย ส่งผลต่อ ราคาน้ำมันปาล์มดิบของไทย ที่ t อย่างมีนัยสำคัญ

จากผลการศึกษาที่พบว่า ราคา ณ ไร่นา และราคา ณ หน้าโรงสกัด ส่งผลถึง ราคาน้ำมันปาล์มดิบของไทย เพียงทางเดียว ซึ่งไม่สอดคล้องกับความเห็นของผู้เชี่ยวชาญที่กล่าวว่า ราคาน้ำมันปาล์มดิบของไทยจะส่งผลถึงราคา ณ ไร่นา และ ราคา ณ หน้าโรงสกัด

**ข้อเสนอแนะ**

งานวิจัยนี้ศึกษาข้อมูลราคารายเดือน ซึ่งอาจไม่สามารถหาการส่งผ่านระหว่างราคาได้อย่างชัดเจน เนื่องจากราคาซื้อขายปาล์มน้ำมัน และราคาน้ำมันปาล์มดิบ มีการเปลี่ยนแปลงรายวัน